神經經濟學（neuroeconomics）係一個跨學科領域，嘗試用神經科學嘅方法嚟瞭解人類點樣做經濟決策，例如係用腦電圖（EEG）等神經成像方法監察受試者喺做經濟決策嗰陣時嘅腦活動，並且研究腦活動對經濟決策有乜嘢影響（所以一定程度上可以算係行為經濟學嘅一個子領域）以及思考呢啲研究嘅發現對經濟模型等課題有乜嘢啟示。